पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के मरीज लगातार बढ़ते जा रहे हैं और अस्पतालों के सभी बैड फुल होते जा रहे हैं, ऐसी स्थिति में कोविड के मरीजों को भर्ती करना अस्पतालों में मुश्किल होने लगा है, वहीं जामगढ़ गांव के लोग आगे आए हैं, जिन्होंने गांव में प्राकृतिक वातावरण में आइसोलेशन केंद्र प्रारंभ करने की पहल की है, क्योंकि गांव में 50 से अधिक पीपल के पेड़ है, जो सबसे ज्यादा आक्सीजन छोड़ते हैं, जिनके बलबूते पर ही गांव में 30 से अधिक लोग गांव में ही रहकर स्वस्थ हो गए हैं, अब गांव के लोग गांव के सुरम्य, प्राकृतिक और सकारात्मक माहौल में कोरोना केयर केंद्र प्रारंभ करने के लिए एकजुट हैं। इस केंद्र में रहकर क्षेत्र के कोरोना संक्रमित खुद को स्वस्थ कर सकेंगे।
गांव में है सकारात्मक माहौल : पूर्व जनपद सदस्य सुधीर शर्मा कहते हैं कि यह यहां का स्वास्थ्यवर्धक वातावरण और सकारात्मक माहौल का ही असर रहा कि हम सभी संक्रमित बिना किसी डॉक्टर अथवा अस्पताल के घर पर ही रहकर ठीक हो गए। गांव के ही सुजय कहते हैं कि यहां तो स्वास्थ्य विभाग का कोई कर्मचारी आता ही नहीं है। गांव में कोई भी दवाई अथवा इंजेक्शन लगवाने की भी सुविधा नहीं है। शनिवार को गांव के लोगों ने कोरोना केयर केंद्र के लिए कई स्थान देखे। यहां प्रारंभ में बीस लोगों के लिए शेड बनाया जाएगा। गांव के वातावरण में बिना दवाइयों के ठीक हुए लोग : कोरोना से गांव के लोग बहुत अधिक संख्या में संक्रमित हुए थे। यहां के अच्छे वातावरण ने बिना अतिरिक्त दवाओं तथा डॉक्टर के सभी को यहीं स्वस्थ कर दिया। देशभर के विशेषज्ञों का ध्यान इस ओर गया है। महामारी की विकरालता को देखते हुए कोरोना केयर केंद्र जैसी पहल समय रहते करना महत्वपूर्ण है। -पीएन याज्ञवल्क्य, सेवानिवृत्त प्राचार्य।
गांव बना कोरोना हब, इस कलंक को करेंगे खत्म
संक्रमण से उबर चुके पटेल शशिमोहन शर्मा बताते हैं कि अप्रैल के महीने में जामगढ़ गांव संक्रमण फैलने से कोरोना हब के रूप में प्रदेश भर चर्चित हो गया। बाहर के लोग यहां के किसी भी व्यक्ति से मिलने से परहेज कर रहे थे। ऐसे में गांव के जो 30 से अधिक लोग संक्रमित हुए थे, उन्होंने गांव में ही रहकर वे स्वस्थ हो गए हैं, क्योंकि गांव में 50 से अधिक पीपल सहित अन्य हरे भरे पेड़ हैं।
स्वास्थ्य विभाग से मदद की जाएगी
पहाड़ों की तलहटी में बसे जामगढ़ के लोगों के द्वारा एक अच्छी शुरुआत की जा रही है। साथ ही प्राकृतिक सौंदर्य एवं बड़ी मात्रा में यहां पर पीपल के वृक्षों की उपलब्धता के कारण बड़ी मात्रा में ऑक्सीजन प्राप्त होती है जिससे मरीज बहुत जल्दी रिकवर हो सकेगा। यदि ग्रामीणों के द्वारा यहां पर कोरोना केयर सेंटर की स्थापना कर रहे है उसमें जो भी स्वास्थ्य विभाग से मदद होगी की जाएगी।
-डॉ. गिरीश वर्मा, बीएमओ सिविल अस्पताल, बरेली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn